Die vlag van Luik
Ligging van die provinsie Luik
Die wapen van Luik
Luik (Nederlands; Frans: Liège, Duits: Lüttich, Wallonies: Lidje, Limburgs: Luuk, Luxemburgs: Léck) is 'n Belgiese provinsie in Wallonië. Die provinsie tel sowat 1 068 000 inwoners (2010), het 'n oppervlakte van 3 862 km² en 'n bevolkingsdigtheid van 276 inwoners per km². Die hoofstad is die gelyknamige stad Luik (Liège).
Deur die linker deel van die provinsie vloei die Maasrivier. Links hiervan, in die noordweste, lê die Haspengouw (Hesbaye) en regs hiervan, in die suidweste, die Condroz. Verder bevind hom in die noorde die Land van Herve (grens aan die Voerstreek in Belgies Limburg) en in die ooste die Ardenne. Die hoogste punte lê in die Hoë Vene (Hautes Fagnes/Hohes Venn, 'n natuurgebied in die Ardenne en die Eifel): die heuwels die Signal van Botrange (694 m) in die munisipaliteit Weismes, die Weißer Stein (693 m) in die munisipaliteit Büllingen op die grens met Duitsland en die Baraque Michel (674 m) in die munisipaliteit Malmedy.